Benvolgut Ed,

a la comunitat catalana encara recordem el teu pas per Barcelona i coneixem el teu suport a OSM.

A la comunitat local hem tingut uns quants projectes, per exemple #1carrer1nom per anomenar tots els carrers de Catalunya, traslladat a la comunitat espanyola, o importar dades del cadastre. Ara mateix estem finalitzant el projecte per introduir totes les adreces postals de la ciutat de Barcelona.

Dintre de la comunitat hi ha persones que ens interessem per la mobilitat dels vianants i l'accessibilitat, i per això estem afegint les voreres de diverses ciutats catalanes com a vies separades, ja que ens permet afegir informació pròpia d'aquests elements. Entre aquestes dades que afegim hi ha el nom de la via. Les raons són les mateixes que es fan servir per als vehicles: geolocalització, encaminament, etc.

Amb el nom de la via hi ha un problema, i és la duplicitat de la dada als diversos elements que formen part del carrer. Tot això s'explica a la wiki a https://wiki.openstreetmap.org/wiki/Sidewalks#Sidewalk_as_separate_way . Idealment, s'hauria de fer una relació amb tots els elements del carrer, i només afegir el nom a la relació, però és impracticable i gairebé no es fa mai.

Així que només queda duplicar el nom del carrer als diferents elements, ja que és massa complicat, com també s'explica a la wiki, deduir el nom de la vorera respecte al seu carrer associat.

Respecte a la seva implantació, tota la ciutat de Montreal està així. També bona part de Londres, Berna, Hong Kong, ciutats neerlandeses...

Salutacions,

Jose Luis